পানবাড়ি মসজিদ
পানবাড়ি মসজিদ বা রাঙামাটি মসজিদ আসামের ধুবড়ি জেলায় অবস্থিত একটি ঐতিহাসিক মসজিদ। একে আসামের সর্বপ্রথম মসজিদ হিসাবে গণ্য করা হয়। এই মসজিদ ধুবড়ি শহর থেকে ২৫ কি.মি. দূরে ১৭নং জাতীয় সড়কের পানবাড়ি এবং রাঙামাটির মধ্যে অবস্থিত। ১৫ এবং ১৬ শতকে নির্মিত এই তিনটি গম্বুজযুক্ত মসজিদে ইসলামীয় স্থাপত্যশৈলীর উল্লেখযোগ্য নিদর্শন পাওয়া যায়। পানবাড়ি মসজিদ বঙ্গের সুলতানের শাসনকালের স্থাপত্যের ঐতিহ্যপূর্ণ স্বাক্ষর বহন করছে। পানবাড়ি মসজিদ আসামে অবস্থিত জাতীয় গুরুত্বর স্মৃতিচিহ্নসমূহের মধ্যে অন্যতম। এর আশে-পাশে বিক্ষিপ্ত হয়ে থাকা ধ্বংসাবশেষসমূহ আসামের রাজ্যিক সংরক্ষিত স্মৃতিচিহ্নসমূহের তালিকায় অন্তর্ভুক্ত।